Apolinaras Nicius

Apolinaras Nicius (g. 1953 m. balandžio 30 d. Kairiškiuose, Akmenės rajonas) – Lietuvos ir Akmenės rajono savivaldybės politinis bei visuomenės veikėjas.NICIUS APOLINARAS . Kas yra kas Lietuvoje 2018. Nuoroda tikrinta 2021-09-30.

 Biografija 
1960 m. pradėjo lankyti Kairiškių septynmetę mokyklą, kuri vėliau buvo reorganizuota į vidurinę. Ją baigė 1971 m. Tais pačiais metais buvo pašauktas atlikti karinę tarnybą. Grįžęs 1973 m. pradėjo dirbti Ventos vidurinėje mokykloje pradinio karinio rengimo vadovu. 1980 m. baigė Vilniaus pedagoginio instituto Gamtos – geografijos fakulteto neakivaizdinį skyrių ir įgijo vidurinės mokyklos geografijos mokytojo specialybę. 2003 m. Šiaulių universiteto Kvalifikacijos institute baigė viešąjį administravimą.

1980–1983 m. Ventos vidurinės mokyklos direktoriaus pavaduotojas. 1983–1986 m. tuometinio Akmenės statybinių medžiagų kombinato profsąjungos komiteto pirmininkas. 1986–1997 m. Ventos vidurinės mokyklos direktorius. 1997–2003 m. Ventos miesto seniūnas. 2003–2007 m. ir 2015–2019 m. Akmenės rajono savivaldybės mero pavaduotojas. 2005–2010 m. Ventos regioninio parko direktorius. 2010–2015 m. Akmenės rajono savivaldybės administracijos direktorius.

1995–2004 m., 2007–2010 m., 2011 m. (išrinktas, bet atsisakė mandato), ir nuo 2015 m. Akmenės rajono savivaldybės tarybos narys.2011 m. Lietuvos savivaldybių tarybų rinkimai https://www.vrk.lt/2016-seimo/rezultatai?srcUrl=/rinkimai/102/rnk426/kandidatai/lrsKandidatasAnketa_rkndId-1103560.html

1990 m. Lietuvos demokratinės darbo partijos, 1999 m. Lietuvos liberalų sąjungos narys, Akmenės skyriaus pirmininkas. 2003 m. Lietuvos liberalų ir centro sąjungos narys, Akmenės skyriaus pirmininkas, vėliau Lietuvos liberalų sąjūdžio Akmenės skyriaus pirmininkas.NICIUS Apolinaras. Akmenės krašto enciklopedinis žodynas. Nuoroda tikrinta 2021-09-30.

Lietuvos valstybinių parkų ir rezervatų asociacijos prezidentas. Dainuoja ir groja kaimiškoje kapeloje. Žmona Nijolė, sūnūs Martynas, (g. 1984 m.), Tomas (g. 2000 m.).

 Šaltiniai  

Kategorija:Akmenės politikai
Kategorija:Lietuvos vicemerai
Kategorija:Lietuvos profsąjungiečiai
Kategorija:Lietuvos mokyklų direktoriai
Kategorija:Lietuvos parkotvarkininkai